ΔΗΜΟΣ ΠΥΔΝΑΣ- ΚΟΛΙΝΔΡΟΥ                                                 Αιγίνιο 08-04-2026
ΔΕΛΤΙΟ ΤΥΠΟΥ

Θέμα: Σύσκεψη του Τοπικού Επιχειρησιακού Συντονιστικού Οργάνου Πολιτικής Προστασίας (Τ.Ε.Σ.Ο.Π.Π.) του Δήμου Πύδνας-Κολινδρού, με θέμα «ΤΟΝ ΣΧΕΔΙΑΣΜΟ ΚΑΙ ΤΙΣ ΔΡΑΣΕΙΣ ΠΟΛΙΤΙΚΗΣ ΠΡΟΣΤΑΣΙΑΣ ΓΙΑ ΤΗΝ ΑΝΤΙΜΕΤΩΠΙΣΗ ΚΙΝΔΥΝΩΝ ΛΟΓΩ ΤΩΝ ΔΑΣΙΚΩΝ ΠΥΡΚΑΓΙΩΝ» κατά την αντιπυρική περίοδο 2026
Ο Δήμος Πύδνας-Κολινδρού ενημερώνει ότι, στο πλαίσιο της προετοιμασίας για την αντιπυρική περίοδο 2026, θα πραγματοποιηθούν οι παρακάτω δράσεις Πολιτικής Προστασίας:
(α) Σύσκεψη Τοπικού Επιχειρησιακού Συντονιστικού Οργάνου Πολιτικής Προστασίας (Τ.Ε.Σ.Ο.Π.Π.)
Την Πέμπτη 16 Απριλίου 2026 και ώρα 10:30 π.μ., θα πραγματοποιηθεί σύσκεψη του Τ.Ε.Σ.Ο.Π.Π. στην αίθουσα του Δημοτικού Συμβουλίου στο Αιγίνιο, με θέμα: 
«ΤΟΝ ΣΧΕΔΙΑΣΜΟ ΚΑΙ ΤΙΣ ΔΡΑΣΕΙΣ ΠΟΛΙΤΙΚΗΣ ΠΡΟΣΤΑΣΙΑΣ ΓΙΑ ΤΗΝ ΑΝΤΙΜΕΤΩΠΙΣΗ ΚΙΝΔΥΝΩΝ ΛΟΓΩ ΤΩΝ ΔΑΣΙΚΩΝ ΠΥΡΚΑΓΙΩΝ»  ΚΑΤΑ ΤΗΝ ΑΝΤΙΠΥΡΙΚΗ ΠΕΡΙΟΔΟ 2026.
Σκοπός της σύσκεψης είναι ο συντονισμός όλων των εμπλεκόμενων φορέων, η επικαιροποίηση των σχεδίων δράσης και η ενίσχυση της ετοιμότητας για την αποτελεσματική πρόληψη και αντιμετώπιση δασικών πυρκαγιών.
(β) Ενδοϋπηρεσιακή Άσκηση επί Χάρτου «ΠΑΛΑΙΟΣΤΑΝΗ 2026»
Παράλληλα, θα διεξαχθεί Ενδοϋπηρεσιακή άσκηση επί χάρτου με την κωδική ονομασία «ΠΑΛΑΙΟΣΤΑΝΗ 2026», με στόχο:
· τη δοκιμή των επιχειρησιακών σχεδίων,
· την αξιολόγηση του επιπέδου ετοιμότητας,
· τη βελτίωση της συνεργασίας μεταξύ των υπηρεσιών του Δήμου.
Η άσκηση εντάσσεται στο πλαίσιο της συνεχούς εκπαίδευσης και προετοιμασίας των εμπλεκόμενων υπηρεσιών για την αποτελεσματική διαχείριση εκτάκτων αναγκών.
Ο Δήμος Πύδνας-Κολινδρού παραμένει προσηλωμένος στην προστασία της ζωής, της περιουσίας των πολιτών και του φυσικού περιβάλλοντος, ενισχύοντας διαρκώς την πρόληψη και την επιχειρησιακή ετοιμότητα.
Ο Δήμαρχος

Πύδνας-Κολινδρού
